cyanic-selkie/wikianc huggingface dataset:
Václav Neumann
Neumann studerte ved hjembyens musikkonservatorium. Han var førstefiolinist og en av grunnleggerne av Smetana-kvartetten, før han fikk sin første post som dirigent i Karlsbad og Brno. I 1956 ble han dirigent ved Komische Oper i Berlin, og i 1965 ble han sågar dirigent for det verdensberømte Gewandhausorchester Leipzig. Denne stillingen innehadde han til 1968, da han ble førstedirigent for den tsjekkiske filharmonien (frem til 1990). Ved avslutningen av sin karrière opplevet han den demokratiske revolusjonen i Tsjekkoslovakia, og ble selv et av revolusjonens viktigste kunstneriske symboler. I samarbeide med borgerrettsforumet OF (Občanské Fórum) ble revolusjonen feiret med en festkonsert med Beethovens 9. symfoni, som Neumann dirigerte.
Fjelldal
Fjelldal er en bygd i Tjeldsund kommune i Troms og Finnmark, og ligger på fastlandet, på østsiden av Tjeldsundet. Nærmeste by er Harstad, som ligger omtrent 45 kilometer unna. Fra Fjelldal tar det omtrent ett kvarter å kjøre til Harstad/Narvik lufthavn, Evenes. Fjelldal ble regnet av Statistisk sentralbyrå som et tettsted inntil 2012, da beregningsmetodikken ble endret.
I henhold til traséplanen for Nord-Norgebanen skulle sidesporet til Harstad passere over en jernbanebro fra Fjelldal til Sandtorg.
Nordre Røse Fyr
Fyrtårnet ble oppført i 1877 og er siden forbedret, da den opprinnelige konstruksjon ikke tålte isens skruinger. Tårnet er rundt og bygget i granitt på et fire meter høyt fundament. Det er innrettet oppholdsrom for fyrpersonalet samt maskinstue i underbygningen. På fyret var stasjonert to mann, som normalt kunne seile i land ved endt arbeidsdag. Hvis det var for sterk sjø eller mye is i Øresund, hadde de også mulighet for å overnatte.
Gnosjö
Gnosjö er et tettsted i Jönköpings län i Sverige. Det er Gnosjö kommunes administrasjonssenter. I 2010 hadde tettstedet 4 326 innbyggere.
Robert Thom Karlsen
Robert Thom Karlsen eller Bob Horn (født 1955) er en norsk undergrunnstegneserietegner og regnes blant de viktigste norske undergrunnstegnerne på 1980-tallet. Robert Karlsen er hans egentlige døpenavn. Mellomnavnet Thom tok han til seg senere. Bob Horn er et pseudonym. Tegneseriene hans signeres Bob Horn eller med merket #.
Et kjennetegn ved flere av Bob Horns tegneserier er at det kan være vanskelig å få tak i meningen. De er drømmende og poetiske og må tolkes. Karlsen har selv sagt at «Vi kan lage kunstneriske seriar uten ord, der lesaren må leite og tenkje. Eller vi kan vanskeleggjere teksten, gjere den meir uavhengig av streken. Eg har laga slike seriar ».
Karlsen debuterte som undergrunnstegner med en en-sides tegneseriehistorie som het Sult. Den ble utgitt i Gateavisas tegneserieextra (nr.4) i 1979. Han var en fast bidragsyter i Gateavisas tegneserieekstra i årene fra 1979 og fram til 1992. Gateavisa utgav i 1988 et eget Bob Horn tegneserieextra. Dette bladet samlet Bob Horns tidligere publiserte tegneserier fra Gateavisa, tegneseriebladet Brage serie 1 og 2, samt Gateavisas Psykose.
Bob Horn var også en av de framtredende tegnerne i undergrunnsbladet Brage. Her utmerket han seg kanskje særlig med sin parafrase over Theodor Kittelsen; «En aften med Kittelsen» i 1982. I et intervju med nynorskavisa Dag og Tid ble Robert Karlsen spurt om sitt forhold til Kittelsen: «Finst det gode avisteiknarar i Noreg i dag, med unntak av deg sjølv?» «- Nei.» «Men av tidlegare teiknarar må du vel ha noko førebilde?» «- Ja, Kittelsen.» «Men han elskar da alle?» «- Kanskje det, men ikkje på mitt vis. Eg er ein reinkarnasjon av det han ikkje rakk å gjere.(...) Nett no lagar eg ein teikneserie om oss to («En aften med Kittelsen»)».
Horn var en gjenganger i magasinet Brage i perioden fra 1982 til 1984 med sin vare strek og fine skravering. Den første serien i Brage, i bladets andre inkarnasjon, var «Kollaps», en mørk, ekspressiv og eksperimentell serie på 8 sider, som bevisst var stygt tegnet.
Han lagde i 1982-1983, i sin mest aktive periode, også en parodi på den norske tegneserien Bustenskjold. Denne parodien hadde undertittelen «Brunstenskjold og Plastbakk-kallen». Den gikk i Dag og Tid med tekst av Grey Espford (pseudonym Gard Espeland) og tegning av Romvald Kli (pseudonym for Robert Thom Karlsen). I 1995, 13 år senere, ble tegneserien samlet i et eget hefte.
Som tegner søkte ikke Robert Karlsen dit hvor de store pengene var. Til Dag og Tid uttalte han om andre avistegnere at «de enten er pengehugne amatører eller trendmakere alle som èn». I samme avis kommenterer Gard Espeland Karlsens strek og skriver: «Han er opplagt den mest ukjente avisteiknaren i landet. For publikasjonene han teiknar i er ikkje det vi vanlegvis kallar allemannseige. Men folk med interesse for slikt vil ha lagt merke til streken hans». Om Robert Thom Karlsens bidrag til avisa Friheten hevder Espeland: «Om det vore fleir enn dei alt frelste som hadde lese den avisa, hadde han opplagt vore ein av dei mest kjende avisteiknarane i landet».
Dankert Ørsteins tegneserieantologi Norske Serier (1992) på Konsept Forlag i Kongsberg besto blant annet av fire serier etter manus av Ingar Knudtsen. Forfatter Knudtsen uttalte selv at «Blant de beste synes jeg var den vesle serien på to sider, novella «Tryllekunst», tegnet av Bob Horn, alias Robert Karlsen, tidligere tegner i avisa Friheten.»
I 1981 bidro Karlsen med tegninger og omslag til et studiehefte i kvinnepolitikk, Vi er mange, utgitt av Marxistisk opplysningsråd i samarbeid med Norsk kvinneforbund.
Etter Berlinmurens fall fant Karlsen en ledig jobb i NKPs partiavis Friheten hvor han ble politisk tegner, og en tid fylte han også funksjonen som kulturredaktør. Sine politiske tegninger for avisa Friheten signerte han med navnet Thom.
I 1989 fikk han utgitt diktsamlingen Mørkedikt på forlaget Falken Forlag (eid av NKP).
Liu Kai
Liu Kai (født 11. oktober 1987 i Tianjin) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Meirama kullkraftverk
Meirama kullkraftverk er et kullkraftverk i La Coruña i Spania. Det har en installert produksjonskapasitet på 553 MW med 1 turbin. Dette er et av landets mindre fossile kraftverk målt etter installert produksjonseffekt. Anlegget ble påbegynt omkring 1975 og stod ferdig i 1980. Brenselkilden er kull og lignitt.
De totale CO2-utslippene i 2008 var ca. 311 600 tonn, utslippskvoten var samme år 2 008 900 tonn. Så sent som i 2007 var utslippene oppe i 5,13 millioner tonn, et av de største i hele Spania.
Inachus phalangium
Inachus phalangium er en art i gruppen krabber. Artsdatabanken har ikke normert norsk navn, men edderkoppkrabbe er foreslått. Den lever fra tidevannssonen til 50 meters dyp.
Nathanael Schnittelbach
Nathanael Schnittelbach (1633–1667) var en tysk komponist og fiolinist.
Liv
Schnittelbachs far, Johann, var i 45 år organist ved St. Jacobi i Danzig. Etter fullført utdannelse var Nathanael fra 1650 vikarierende fiolinist ved Mariakirka i Danzig. I 1653 ble han musiker ved Christina av Sveriges hofforkester. Han lyktes ikke i å få arbeid i hjembyen, så tidlig i 1655 reiste han til Lübeck, hvor han ble musiker ved byens Ratsmusik. Her fikk han undervisning av Nicolaus Bleyer fram til dennes død i 1658. 13. november samme år fikk Schnittelbach borgerretter i byen og 11. desember ektet han Bleyers datter, Anna.
Schnittelbach ble syk under en konsertreise i forbindelse med et fyrstebryllup i Gottorp og døde en måned senere.
Schnittelbach hadde et usedvanlig ry som fiolinist og var kjent i hele Tyskland, dessuten også i Polen, Danmark, Nederland og Sverige. Ernst Ludwig Gerber kalte ham «en av de største fiolinister på 1600-tallet.» Nicolaus Adam Strungk var sannsynligvis Schnittelbachs mest kjente elev.
Verk
En ciacona for fiolin solo, to instrumentalsuiter og en sonate for fiolin og generalbass er bevart etter Schnittelbach. Begge suitene er typiske eksempler på tidens Lübecker Ratsmusik. En magnificat for fem sangstemmer og to fioliner, og kirkekonserten Wo der Herr nicht das Haus bauet, er tapt.
Gislaved
Gislaved er et tettsted i Jönköpings län i Sverige. Det er Gislaved kommunes administrasjonssenter. I 2010 hadde stedet 10,037 innbyggere.
Lu Jiangang
Lu Jiangang (født 19. februar 1979 i Tianjin) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Marechal Floriano
Marechal Floriano er en kommune i delstaten Espírito Santo i sørøstregionen av Brasil.
Grand Prix Hassan II
Grand Prix Hassan II er en profesjonell tennisturnering som blir spilt på grus. Den er en del av ATP-touren, og er klassifisert som en 250-turnering.
Den blir spilt hvert år i Marrakech i Marokko.
Michele Alberto Arduino
Michele Alberto Arduino, S.D.B. (født 3. mars 1909 i Foglizzo Canavese i Italia, død 18. juni 1973) var en italiens kinamisjonær fra salesianerordenen som var biskop av Shiochow i Kina, og senere av Gerace-Locri i sitt hjemland.
Prest
Den 9. juli 1933 ble han presteviet i salesianerordenen.
Biskop av Shiuchow
Pave Pius XII utnevnte ham til biskop av Shiuchow den 9. april 1948. Han ble bispeviet i Shanghai den 29. juni 1948 av den apostoliske nuntius til Kina, erkebiskop Antonio Riberi. Medkonsekratorer var erkebiskop Paul Yü Pin (Yu Bin) av Nanjing og biskop Simon Zhu Kai-min, S.J. av Haimen.
Dette var kort tid før den kommunistiske seier i borgerkrigen i Kina, hvorpå de utenlandske biskoper, prester og søstre gradvis ble utvist fra Folkerepublikken Kina.
Biskop av Gerace-Locri
Han døde i embedet den 18. juni 1972.
Sơn La-demningen
Sơn La-demningen er en demning med vannkraftverk under bygging ved elva Da i det nordlige Vietnam, nær byen Sơn La. Kraftverket vil få en installert effekt på 2 400 MW, fordelt på seks turbiner. Demningen blir 177 meter høy og reservoaret blir på 44 043 hektar overflateareal.
Utbyggingen startet i 2005 , og hele anlegget skal stå ferdig i 2012. Generator nr 1 ble idriftsatt med vellykket test i desember 2010.
Det har vært sterke protester mot utbyggingen, som gir en oversvømming som fører til flytting av minst 100.000 personer i Vietnam.
Tøyhus
Et tøyhus er en betegnelse for et hus hvor våpen og militær utrustning lagres, et depot.
Historisk ble tøyhus ofte bygget i nærheten av byens residens. Bygningene er ofte meget store og brukes idag gjerne til museer eller lignende formål. Tøjhusmuseet i København er et forhenværende arsenal og er i dag et stort museum for militært utstyr.
Tøyhus i Tyskland og Østerrike
Kjente tyske og østerrikske tøyhus (tysk: Zeughaus) inkluderer:
USA under VM i friidrett 2009
USA deltok under VM i friidrett 2009 (utendørs) fra 15. til 23. august i Berlin i Tyskland og deltok med 160 utøvere.
Charing Cross undergrunnsstasjon
Charing Cross undergrunnsstasjon er en stasjon i Londons undergrunnsbane. Den er knyttet til Charing Cross jernbanestasjon, og ligger like ved Trafalgar Square, i kollektivsone 1. Stasjonen betjener Bakerloo-linjen og Northern-linjen.
Stasjonen var opprinnelig to separate anlegg. Bakerloo-linjen tok den i bruker under navnet Trafalgar Square undergrunnsstasjon den 10. mars 1906, mens Northern-linjen tok den i bruk under navnet Charing Cross 22. juni 1907. I 1914 skiftet sistnevnte navn til Charing Cross (Strand), for å skille den fra Charing Cross (Embankment). Den fikk så i 1915 navnet Strand. 4. juni 1973 ble Strand stengt, og de to stasjonene ble slått sammen. De ble åpnet som en enhetlig stasjon med sitt nåværende navn (Charing Cross (Embankment) skiftet samtidig navn til Embankment) den 1. mai 1979.
I 1979 tok også Jubilee-linjen i bruk stasjonen, men dette tilbudet ble nedlagt i 1999 da utvidelsen av linjen var ferdig.
Alf E. Nystad
Alf Edvard Nystad (født 2. mai 1948 i Karasjok) ble valgt som representant for Norske Samers Riksforbund til Sametinget for perioden 1989–1993 og igjen for 1993–1997.
Nystad er bosatt i Porsanger, og har arbeidet som kjørelærer.
Judo under Sommer-OL 1976 – +93 kg menn
+93 kg for menn i judo under Sommer-OL 1976 i Montréal ble arrangert i juli 1976 på Montreal Biodome.
Alf E. Nystad
Han var styremedlem i Norske Samers Riksforbund i årene 1979–1981, og varamedlem for lederen i NSR fra 1991. Han har hatt flere tillitsverv innen samiske organisasjoner, og ledet Autoriserte trafikkskolers landsforbunds avdeling i Finnmark 1987–1989.
Fra lek til alvor
Fra lek til alvor (originaltittel Carny) er en amerikansk dramafilm fra 1980, regissert av Robert Kaylor.
Filmen handler om et omreisende tivoli, som en dag får den unge servitrisen Donna på lasset. Dette skaper gnisninger mellom Frankie og Patch, som har ansvaret for tivoliets daglige drift. Gary Busey, Jodie Foster og Robbie Robertson har hovedrollene i filmen.
Fra lek til alvor fikk blandet kritikk da den ble utgitt. Den anerkjente filmkritikeren Roger Ebert fra Chicago Sun-Times skrev: «Fra lek til alvor inneholder mer informasjon om den amerikanske karnevalforretningen enn den bør, og handlingen er for tynn til å støtte den. ... I filmen er det en dokumentarfilm som sliter med å komme seg ut.» Variety var også skeptisk, men roste rolleskildringen til Foster.
Handling
Frankie og Patch er to venner som arbeider for Great American Carnival, et lite karneval. Eieren for karnevalet, Heavy St. John, forsøker å forhandle frem avtaler med lokale tjenestemenn, eller representanter for den lokale underverdenen, for å holde showet åpent. Men hva som skal til for å holde forestillingen åpen, varierer fra by til by. I en ny er det kompromiss å la stripperne opptre, men å holde freak-showet stengt. I en annen by involverer avtalen å gi kjeltringene en opplevelse, sammen med en kvinne han har lyst på. I en by møter Frankie og Patch den atten år gamle Donna, som kjeder seg i småbyen hun kommer fra. Frankie inviterer henne til å bli med på sirkuset deres, selv om Patch er skeptisk til dette.
Men Nails on Skeet en håndlanger for en lokal kriminell, driver en svindel som går galt. Opprørt over å tape alle pengene sine, ødelegger han og ett par andre kriminelle en del av karnevalet - og dreper en av karneval-ansatte som har vært med på karnevalet i over femti år, og som planla å trekke seg mot slutten av sesongen. Sjefen til de kriminelle, Marvin Dill, dukker opp, og har til hensikt å presse ut mer penger fra karnevalet enn de allerede har betalt ham. Imidlertid har flere fra karnevalet fått nok av Marvin Dill, og de ønsker å hevne drapet på en av deres egne.
Bis Enerji gasskraftverk
Bis Enerji gasskraftverk er et varmekraftverk i området Bursa i det nordvestre Tyrkia. Det har en installert produksjonskapasitet på 357 MW, fordelt på 1 blokk med 3+1 gassturbiner på 185 MW, én blokk med 2+1 turbiner på 124 MW, og én blokk på 48 MW, med utstyr levert av General Electric og Nooter.
Anlegget ble påbegynt omkring 1990 og stod ferdig i 2007. Brenselkilden er naturgass. Operatør er energiselskapet Bis Enerji Elektrik Uretim AS. Anlegget har blitt gradvist utvidet gjennom flere år.
Troels Lyby
Troels Lyby (født 15. oktober 1966) er en dansk skuespiller. Han fikk sitt gjennombrudd i Hella Joofs film En kort en lang, men hadde tidligere spilt i Let's Get Lost av Jonas Elmer og Lars von Triers Idiotene. Siden har han vært med i Okay og Jul i Valhall.
Troels Lyby var også med i den danske sit-com Hvor svært kan det være.
Han har samtidig spilt mange roller på forskjellige teatre, blant annet i Gasolin' teaterkoncert.
Troels Lyby har vunnet Robertprisen for årets mannlige birolle i 2002 i filmen En kort en lang og Robertprisen for årets mannlige hovedrolle i 2006 i filmen Anklaget.
Exeterboken
Exeterboken, også kjent som Codex Exoniensis, er et engelsk manuskript med angelsaksisk poesi fra 900-tallet som ble donert til grunnleggelsen av katedralen i Exeter av Leofric, den første biskopen av Exeter. Opprinnelig hadde boken 131 blader, men de første 8 har blitt byttet ut med andre blader og er gått tapt. Exeterboken er den største enkeltsamlingen med gammelengelske (angelsaksiske) dikt og består av over tredve dikt og over 90 gåter. Blant diktene finnes Deor, Widsith og Hustruens klagesang.
Den historiske sammenheng
Den nøyaktige datoen til da Exeterboken ble skrevet er ukjent, men foreslåtte datoer strekker seg fra 960 til 990, og sjelden utenfor disse årene. Denne perioden så en vekst i klosteraktiviteten under en fornyet påvirkning fra benediktinerordenens regler og prinsipper. Ved begynnelsen av perioden var biskop Dunstans betydning for kirken og det engelske kongedømmet godt etablert og kulminerte med hans utnevnelse som erkebiskop av Canterbury under kong Edgar av England. Det førte blant annet til iverksetting av klosterreformasjonen som har karakterisert perioden. Ved periodens slutt, da Dunstan døde i år 988, og England følte presset under kong Æthelred den rådville fra stadig mer truende danske og tildels norske invasjonsforsøk.
Exeterbokens arv ble sporbar fra 1050-tallet da Leofric ble biskop av Exeter (han døde 1072). Blant de kostbarheter som han lot nedtegnet at han brakte med til det ellers fattige klosteret finnes blant annet følgende berømte linje:
Denne store boken var antagelig Exeterboken på grunn av dens uvanlige størrelse. Dens pergamentblader måler 31.75 ganger 21.85 cm. Boken ble sannsynligvis skrevet av en enkelt skriver. Før oppfinnelsen av trykkerikunsten kunne det meste av den kjente litteraturen i et område finnes i et enkeltbind, med blader bundet sammen mellom bord som vanligvis ble laget fra bjørk eller bøk. Dette har igjen gitt vårt norske ord for bok, tilsvarende også for moderne engelske book og tyske buch.
En tid etter Leofrics død, men før boken ble studert av renessansehumanisten John Joscelyn, hadde en ukjent person bundet inn 8 nye ark i begynnelsen av boken, men også av ukjent grunn fjernet tilsvarende 8 ark. Den første teksten, begynnelsen på hymnen Kristus, har således mistet sin innledning. For de dikt som er blitt bevart i boken er Exeterboken den eneste bevarte kilden. De mest berømte diktene er Vandreren, Sjøfareren, Deor, Widsith og Hustruens klagesang, foruten en stor samling av gåter som var et populært emne i gammelengelsk poesi.
Manuskriptet overlevde, i motsetning til mange andre skrifter fra middelalderen, takket være at katedralen i Exeters bibliotek lå i en bygning som unnslapp farene ved brann og storm, borgerkrig og to verdenskriger. Likevel har den hatt sine ødeleggelser. Åtte av sidene har blitt skåret ut med kniv, et trekantet stykke har blitt skåret ut et annet sted, en skål med væske, antagelig øl, har blitt sølt over en side og som har trukket igjennom to andre sider og etterlatt seg en brun flekk, foruten å gjøre teksten vanskelig å lese.
Elegier
Et stort antall av diktene er kristen-religiøse og av begrenset interesse for deres litterære kvalitet, men en del av dem kan samles under betegnelsen elegier. Til tross for at del forskere bestrider at det faktisk var en egen elegisk sjangre i gammelengelsk litteratur er det likevel mange dikt som har et fellestrekk som man gjerne kaller elegisk. De kan karakteriseres ved en melankolsk og vemodig tone som man også kan finne i deler av Beowulf-diktet. Disse diktene handler gjerne om kontrasten mellom fortid og nåtid, og formes gjerne av en klage eller en klagesang over et tragisk tap. Tapet kan være tapt storhet, tapt lykke, eller av personlig art som ved landsforvisning eller tapet av en herre og beskytter, eller som i Hustruens klagesang (The Wife's Lament) som gir uttrykk fra tapet av en elsker. «Alt er underlagt forgjengelighet, intet forblir», som Arthur O. Sandved sier. Et godt eksempel på denne følelse finnes i de såkalte ubi sunt («hvor er»)-passasjene i diktet Vandringsmannen.
Antagelig går de elegiske diktene tilbake til muntlig tradisjon hvor skaldene sang diktene til egen instrumental akkompagnement ved at diktene eller sangene fulgte et bestemt metrisk regelsett og hadde et stort strekk i den tematiske spennvidden.
Gåtens paradoksale side
Gåter er i sitt vesen metaforiske og i den forstand minner de om poetiske grep som de norrøne kjenninger, det å si en ting for å mene noe annet, eksempelvis å kalle et skip for en sjøhest, og sjøens bølger for Odins ølskum. Gåter kan beskrive et objekt og utfordre tilhøreren å avsløre hva objektet er. En variant er at objektet selv taler i jeg-form, et grep som også diktet benyttes i det gammelengelske diktet Drømmen om Kristi kors (The Dream of the Rood) hvor korset selv er fortelleren.
Det er rundt 90 gåter, eller enigmata, i Exeterboken, de fleste mot slutten. Antallet viser noe til den popularitet som de hadde på 900-tallet og tiden før. Ingen av dem har en tittel eller et svar. Bemerkelsesverdig er at rundt et halvt dusin av dem er svært seksuelle i sin natur. Sjarmen ligger i at gåten antyder et bestemt svar, og således erter tilhøreren, mens det er helt annet og langt mer uskyldig svar som er løsning. Følgende er gåte 25 i angelsaksisk original og en tilnærmet oversettelse :
Svaret er løk.
Exeterbokens innhold
Norsk tittel først, engelsk oversatt tittel i parentes
Narcea kullkraftverk
Narcea kullkraftverk er et kullkraftverk med kombinert gassdrift og oljefyring i Algeciras i Spania. Det har en installert produksjonskapasitet på 595 MW, fordelt på 3 turbiner i anlegg nr 1-3. Dette er et av landets mindre fossile kraftverk målt etter installert produksjonseffekt. Anlegget ble påbegynt omkring 1970 og stod ferdig i 1984. Operatør er energiselskape UFG. Brenselkilden er kull og antrasitt.
14 Pages
«14 Pages» er en norsk sang utgitt av Prudence i høsten 1972.
Sangen er skrevet av Åge Aleksandersen som var vokalist i gruppen, og låten er skrevet til hans nyfødte sønn, Tom Aleksandersen. Igjennom karrieren til Prudence var denne låten et av bandets største hiter. Sangen ble utgitt på musikkalbumet Tomorrow May Be Vanished som ble utgitt i høsten 1972.
Åge Aleksandersen ga den ut på nytt i 1979 på albumet French Only, hvor den var den eneste sangen på engelsk. Wish you welcome to this life, surely hope you'll survive
Won't be easy for you son, when you are getting older.
Miguel Hidalgo y Costilla Guadalajara internasjonale lufthavn
Lufthavnen har en betydelig innenrikstrafikk og en rekke flyruter til USA. Flyselskapet Volaris opererer flest ruter til og fra lufthavnen.
Ferdinand Karmelk
Ferdi Karmelk (født 1. juni 1950, død  20. august 1988) var en nederlandsk gitarist.
Fra 1973 var Karmelk medlem av flere nederlandske band, deriblant Wild Romance med Herman Brood, før han ble gitarist for Nina Hagen. Han skrev sangene Smack Jack og Dread Love til Hagens album ''NunSexMonRock.
Karmelk, som døde 38 år gammel, er far til skuespillerinnen Cosma Shiva Hagen.
The Open Championship 1901
The Open Championship 1901 ble arrangert på Muirfield i Gullane, East Lothian i Skottland i 1901.
Wang Nan (baseballspiller)
Wang Nan (født 7. oktober 1981 i Beijing) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Fjellvettreglene
Fjellvettreglene er råd for ferdsel i fjellet som utgis av Norges Røde Kors og Den Norske Turistforening.
Fjellvettreglene
I 2016 ble Fjellvettreglene oppgradert for første gang på over 60 år. De nye reglene har fokus på den enkelte sitt ansvar for å gjøre turen trygg, og er ment å være et planleggingsverktøy som kan utgjøre forskjellen mellom liv og død. Ekspertutvalget som utformet de nye fjellvettreglene bestod av Bjørn Arild Fjeldsbø, Mats Hjelle og Julie Fieler fra Røde Kors Hjelpekorps, Markus Landrø fra NVE, Jørgen Moland fra DNT og ekspedisjonfarer Cecilie Skog.
Historie
En av forløperne til Fjellvettreglene kom ut i 1934 da DNT ga ut håndboken «Til fjells på ski», som ga råd om bruk av kart og kompass, bekledning og førstehjelp og fjellets farer. Men en liste med 9 fjellvettregler kom først etter en rekke ulykker som skjedde påsken 1950. Den Norske Turistforening og Norges Røde Kors publiserte i 1952 brosjyren «Respekt for fjellet» og «De 9 fjellvettreglene» for å forebygge ulykker. Fjellvettreglene ble forfattet av hjelpekorpssjef Leif Hanoa og leder for Turistforeningen Claus Helberg. Etter ulykkespåsken i 1967, da 18 personer omkom i fjellet, satte Norges Røde Kors og Den Norske Turistforening ned et utvalg som skulle drive forebyggende arbeid. Som et resultat av dette ble kampanjen «Aksjon fjellvett» lansert under mottoet «Velkommen til fjells – men ta ansvaret selv». Fjellvettreglene ble revidert og relansert, og det ble satt i gang kampanjer for å spre kunnskap om fjellvett gjennom mediene og trykksaker. Aksjonen fikk stor oppmerksomhet, selv om enkelte kritiserte organisasjonene for å skremme folk fra fjellet.
Fjellvettreglene i mediene
Gjennom mange år har fjellvettreglene blitt presentert på NRK. Reglene har blir sendt på radio siden 1969 og på fjernsyn siden 1972, ledsaget av et musikkstykke mange ennå assosierer med fjellvettreglene. Musikken er en instrumentalversjon av «Daydream» spilt inn av Franck Pourcel og hans Grand Orchestra.
«Daydream» er komponert i 1968 av Raymond Vincent, Sylvain Van Holmen og David Mackay. De to førstnevnte var medlemmer av den belgiske rockegruppa Wallace Collection, mens Mackay var deres australske plateprodusent bosatt i London. Enkelte strofer i melodien er hentet fra Svanesjøen av Tsjajkovskij. Originalversjonen av «Daydream» ble spilt inn av nettopp Wallace Collection og sangen var en stor hit i Europa i 1969.
Rundt 1989 ble fjellvettreglene presentert i form av den eplekjekke skiløperen Severin Suveren (spilt av Åsleik Engmark), som det gikk galt for hver gang, men som klarte seg av ren flaks.
Marilândia
Marilândia er en kommune i delstaten Espírito Santo i sørøstregionen av Brasil.
Sun Guoqiang
Sun Guoqiang (født 30. mai 1974 i Zhengzhou i provinsen Henan) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Øisteins blyant
Øisteins blyant er navnet på et tegne- og kreativitetskonsept som har som formål å lære barn å tegne og utvikle seg kreativt. Tegneren og forfatteren Øistein Kristiansen snakker og skriver på norsk og engelsk. Dette konseptet har blitt overført til flere plattformer, blant annet på YouTube-kanalen «Øisteins blyant», en rekke tegne- og aktivitetsbøker for barn og et barneprogram på NRK Super. TV-programmet gikk fra 2008 til 2012 og består av 61 episoder på ca. åtte minutter hver.
Merkevaren Øisteins blyant eies og utvikles av produksjonsselskapet Earthtree Media as i Fredrikstad, der Kristiansen er hovedaksjonær.
Tyrkia under VM i friidrett 2009
Tyrkia deltok under VM i friidrett 2009 (utendørs) fra 15. til 23. august i Berlin i Tyskland og deltok med 12 utøvere.
Louise Charlotte Frederikke av Slesvig-Holsten-Sønderborg-Glücksborg
Louise Charlotte Frederikke (født 5. mars 1749, død 30. mars 1812) var prinsesse av Glücksborg, gift Anhalt-Köthen.
29. januar 1764 ble Louise dame de l'union parfaite. Da mannen døde tok hun opphold på slottet Biendorf.
Hun døde 30. mars 1812. På et maleri fra 1780 av Christoph Gottfried Ringe (1713-1797) ses hun sammen med arveprinsen, August Christian Friedrich (1769-1812).
Gebze gasskraftverk
Gebze gasskraftverk er et varmekraftverk i området Kocaeli i det nordvestre Tyrkia. Det har en installert produksjonskapasitet på 1.400 MW, fordelt på 2 blokker med 2+1 gassturbiner, levert av General Electric og Alstom. Anlegget har tørr-kjøling.
Anlegget ble påbegynt omkring 1998 og stod ferdig i 2002. Brenselkilden er naturgass. Operatør er energiselskapet Bis Enerji AS.
La Robla kullkraftverk
(La) Robla kullkraftverk  er et kullkraftverk i León i Spania. Det har en installert produksjonskapasitet på 620 MW, fordelt på 2 turbiner. Dette er et av landets mindre fossile kraftverk målt etter installert produksjonseffekt. Anlegget ble påbegynt omkring 1969 og stod ferdig i 1984. Brenselkilden er kull antrasitt.
De totale CO2-utslippene i 2008 var ca. 3 048 500 tonn, kvoten var samme år 2 212 250 tonn.
Movie 43
Movie 43 er en amerikansk antologi-komedie fra 2013. Filmen består av 16 kortfilmer. Kristen Bell, Halle Berry, Gerard Butler, Anna Faris, Richard Gere, Hugh Jackman, Johnny Knoxville, Justin Long, Julianne Moore, Chloë Grace Moretz, Christopher Mintz-Plasse, Chris Pratt, Seann William Scott, Emma Stone, Uma Thurman, Naomi Watts og Kate Winslet er noen av skuespillerne som medvirker.
Handling
En serie av kortfilmer som er forbundet med hverandre gjennom den første kortfilmen, The Pitch, som omhandler en avdanket produsent som fremlegger latterlige handlingsforslag med noen av de største stjernene i Hollywood.
The Catch
Beth (Kate Winslet) er en singel forretningskvinne som går på en blind date med Davis (Hugh Jackman), byens mest kvalifiserte ungkar. Da de kommer til restauranten, tar Davis av seg skjerfet og det blir synling at han har et par tekstikler hengende fra nakken sin.
Soto de Ribera kullkraftverk
Soto de Ribera kullkraftverk er et kullkraftverk i Asturias i Spania. Det har en installert produksjonskapasitet på 715 MW, fordelt på 2 turbiner. Dette er et av landets mindre kraftverk som utnytter fossilt brennstoff (kull) målt etter installert produksjonseffekt. Anlegget ble påbegynt omkring 1965 og stod ferdig i 1984.
De totale CO2-utslippene i 2008 var ca. 1 365 900 tonn, utslippskvoten var samme år 2 018 100 tonn.
Xu Zheng
Xu Zheng (født 10. mai 1981 i Beijing) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Distriktsrepresentant
En distriktsrepresentant er en stortingsrepresentant som er valgt inn på Stortinget direkte fra et valgdistrikt (fylke). Antall representanter som blir fordelt på valgdistriktene blir bestemt hvert åttende år basert på folketall og areal. Fra 2005 er 150 av de totalt 169 stortingsrepresentantene som velges under stortingsvalget distriktsrepresentanter.
Mitsuoka Orochi
Mitsuoka Orochi (japansk 大蛇) er en bilmodell fra den japanske bilprodusenten Mitsuoka Motors. Modellen ble først bygget i 2001, fikk ansiktsløftninger i 2003 og 2005 og ble satt i produksjon i 2007. Orochi er en såkalt superbil, og er oppkalt etter Orochi, en åttehodet slange fra japansk mytologi.
Historie
I oktober 2006 lanserte Mitsuoka produksjonsutgaven av modellen, utstyrt med en 3,3 liters Toyota MZ-V6-motor på 230 hestekrefter. Produksjonen er begrenset til 400 eksemplarer over fire år, til en pris på 89 000 amerikanske dollar (omkring 500 000 norske kroner).
Den 30. januar 2008 annonserte Mitsuoka Motors at de skal bygge 20 eksemplarer av en spesialmodell kalt Orochi Zero. Denne skal kun være tilgjengelig gjennom forhåndsbestillinger, vil leveres til kunder i juni og er kun tilgjengelig i én farge.
Maksym Jarovyj
Maksym Volodymyrovytsj Jarovyj (ukrainsk: Максим Володимирович Яровий, født 18. februar 1995 i Mykolajiv) er en ukrainsk funksjonshemmet skiskytter og langrennsløper. Han vant tre medaljer ved Paralympiske vinterleker 2014 i Sotsji.
National Games of China
National Games of China (forenklet kinesisk: 中华人民共和国全国运动会; tradisjonell kinesisk: 中華人民共和國全國運動會; pinyin: Zhōnghuá Rénmín Gònghéguó Quánguó Yùndònghuì), også kjent som All China Games er det høyest rangerte sportsarrangementet i Kina, på nasjonalt nivå. Arrangementet er en multisportkonkurranse som blir arrangert hvert fjerde år, på samme måte som Olympiske leker.
National Games of China er en etterløper fra Chinese National Games, som ble arrangert første gang i 1910 under Qing-dynastiet. Chinese National Games ble arrangert fram til 1948, og ble relansert under nytt navn i 1959, etter dannelsen av Folkerepublikken Kina. De opprinnelige Chinese National Games arrangeres fortsatt i Republikken Kina (Taiwan), og kalles Taiwan National Games.
Noen av sportsgrenene som inngår i lekene er:
Maksym Jarovyj
Han konkurrerer i klassen for sittende utøvere, etter en skade han fikk da han var 15 år gammel. Han begynte med langrenn da han var 21 år gammel.
Karriere
Jarovyj deltok i VM i skiskyting og langrenn for funksjonshemmede 2013 i både langrenn og skiskyting. I langrenn fikk han 5.-plass på 15 km som beste resultat. Han kom på 8.-plass på 10 km og 14.-plass på langrennssprinten. I skiskyting kom han på 7.-plass på både 12,5 km og 15 km, og han kom på 8.-plass på 7,5 km.
Han representerte Ukraina i de paralympiske vinterlekene 2014 i Sotsji, der han også deltok i langrenn og skiskyting. Han fikk sølv på 10 km langrenn, og bronse på langrennssprinten. På 15 km langrenn kom han på 4.-plass. I skiskyting fikk han sølv på 7,5 km, og kom på 7.-plass på 12,5 km og 12.-plass på 15 km.
Herbert Blomstedt
Herbert Blomstedt (født 11. juli 1927 i Springfield i Massachusetts i USA) er en dirigent.
Bakgrunn
Han er sønn av svenske foreldre, pastor i syvendedagsadventistene Adolf Blomstedt og hans hustru Alida Thorson. De flyttet til Finland da Herbert var et par år gammel, og bodde der i fem år.
Han ble utdannet ved Kungliga Musikhögskolan i Stockholm og ved universitetet i Uppsala. Deretter studerte han orkesterledelse ved Juilliard School of Music i New York City blant annet for Leonard Bernstein, samtidsmusikk i Darmstadt samt renessanse- og barokkmusikk ved Schola Cantorum i Basel.
Han arbeidet senere som assistent for Igor Markevitsj i Salzburg og for Leonard Bernstein i Tanglewood.
Karriere
I 1954 debuterte han som dirigent med Kungliga Filharmoniska Orkestern i Stockholm og arbeidet som sjefdirigent for en rekke skandinaviske ensembler. Han var dirigent for Norrköpings symfoniorkester 1954-62, professor ved Kungliga Musikhögskolan i Stockholm 1962-71 og sjefdirigent for Oslo Filharmoniske Orkester fra 1962 til 1968. Han var sjefdirigent for DR Radiosymfoniorkestret. fra 1967 til 1977.
Fra 1975 til 1986 var han sjefdirigent for Øst-Tysklands ledende orkester Staatskapelle Dresden, og arbeidet samtidig som første kapellmester i Sveriges Televisions symfoniorkester (1977–82) og deretter som sjefdirigent for San Francisco Symphony Orchestra (1985–95). Etter å ha vært sjefdirigent for Norddeutscher Rundfunks symfoniorkester (1996/97), ble han den 18. kapellmester for Gewandhausorchester Leipzig. I denne egenskapen var han i Norge i forbindelse med Gewandhausorchesters konsert i Oslo konserthus i anledning hundreårsmarkeringen. Han gikk av som kapellmester for Gewandhausorchester høsten 2005 og ble etterfulgt av italieneren Riccardo Chailly.
Blomstedt er både kjent som en fremragende tolker av skandinaviske symfoniske verker. Spesielt Franz Berwald, Wilhelm Stenhammar og Carl Nielsen er komponister hvis verker ofte har klinget under Blomstedts taktstokk. Han er også en ledende tolker av verker av Anton Bruckner og Richard Strauss. Han dirigerte også uroppførelsene av Manfred Weiss' 3. symfoni og John Harbisons 2. symfoni.
Han har foretatt tallrike innspillinger på Decca med San Francisco Symphony Orchestra og Gewandhausorchester Leipzig. Til hans utgivelser hører ved siden av verker av Carl Nielsen blant annet Richard Strauss' «Also sprach Zarathustra» med San Francisco Symphony Orchestra, Brahms' «Sinfonie Nr. 4 e-moll», Paul Hindemiths «Symphonia Serena» og Mendelssohns «Klavierkonzerte 1& 2» (med Jean-Yves Thibaudet) med Gewandhausorchester.
Blomstedt er medlem av Kungliga Musikaliska Akademien. Han ble i 2012 tildelt Serafimermedaljen.
Italia under Sommer-OL 1968
Italia under Sommer-OL 1968. 171 sportsutøvere, 156 menn og femten kvinner fra Italia deltok i tretten sporter under Sommer-OL 1968 i Mexico by. Italia kom på trettendeplass med tre gull,- fire sølv- og ni bronsemedaljer. Rytteren Raimondo D'Inzeo var landets flaggbærer under åpningsseremonien.
Habo
Habo er et tettsted i Jönköpings län i Sverige. Det er Habo kommunes administrasjonssenter. I 2010 hadde tettstedet 6 883 innbyggere.
Habo kyrka ligger like utenfor sentrum. Den kalles trekatedralen ved Vättern, den er fra 1723 og har form som en basilika.
Fotballspilleren Erik Edman kommer fra Habo, og Zlatan Muslimović spilte en periode for Habo IF som idrettslaget på stedet heter. Fotballaget deres spiller i lavere divisjoner.
Shetlandsøyenes flagg
Shetlandsøyenes flagg består av et hvitt, nordisk kors på blå bakgrunn. Det ble offisielt vedtatt av øyenes kommunale myndigheter, Shetland Islands Council, 13. desember 2006, etter å ha vært i uoffisiell bruk i mange år. Flagget ble i februar 2005 sanksjonert av Lord Lyon King of Arms, Skottlands riksheraldiker. Ved vedtakelsen i 2006 ble flagget gitt nye mål. Flagget skal være i størrelsesforholdet 3:5 og feltene ved stangen skal være kvadratiske, et bevisst valg for å gjøre flagget likt flaggene for Island, Færøyene og Norge.
Shetlandsøyenes flagg ble tegnet av to studenter, norskættede Roy Grönneberg og Bill Adams, i 1969 i anledning av at det dette året var 500 år siden Shetlandsøyene kom under Skottland. Flagget kombinerer Skottlands blå og hvite farger med korsformen i Norges flagg og tanken var at flagget derigjennom skulle vise at øyene har hørt under begge land.
Zhang Li (baseballspiller)
Zhang Li (født 3. februar 1980 i Shanghai) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Jönköping
Jönköping er en by i Jönköpings län i Småland i Sverige. Jönköping er administrasjonssenter for Jönköping kommune og Jönköpings län. I 2015 hadde tettstedet, som også inkluderer Huskvarna, 93 797 innbyggere. På norsk brukes av og til eksonymen Jønkjøping.
Vultee V-1
Vultee V-1 var et amerikansk passasjerfly fra 1930-tallet. Det var et en-motors, lavvinget en-dekker bygget av Airplane Development Corporation konstruert av Gerard Allan Vultee og finansiert av bilprodusenten Errett Lobban Cord.
Konstruksjon og utvikling
Prototypen (betegnet V-1) var et hel-metal, lav-vinget endekker med opptrekkbart understell. Det fløy første gang 19. februar 1933 og hadde plass til seks passasjerer og en pilot. Produkjonsmodellen fikk betegnelsen V-1A og hadde noe større og lengre skrog. Det rommet åtte passasjerer og to piloter. Produksjonen opphørte i 1936 etter at 24 fly pluss prototypen hadde blitt bygget. En sjøflyversjon på pongtonger ble solgt til Sovjetunionen sammen med lisensrettigheter for bygging der. Denne fikk beteglsen V-1AS og en eksekutiv- versjon ble betegnet V-1AD (for Deluxe). Ingen fly ble bygget i Sovjetunionen.
Flyet i bruk
American Airlines kjøpe i det minste 13 eksemplarer pluss prototypen (etter at den var modifisert for to piloter) og tatt i bruk i 1934. Det var da de raskeste passasjerfly. De ble brukt på ruter som Great Lakes til Texas. Også Bowen Airlines i Texas brukte flytypen. De ble solgt i 1936 og erstattet med tomotors fly, da amerikanske luftfartsmyndigheter la strenge restriksjoner på en-motors passasjerfly.
Bevarte eksemplarer
Et fly er bevart og utstilt i Virginia Aviation Museum ved Richmond Airport i Virginia og navngitt Lady Peace II for å minnes den opprinnelige Lady Peace som ble brukt for dobbeltkryssingen New York-London-New York. Den ble restaurert og fløyet i 1971 av Harold Johnston fra Colorado.
Idiomacerinae
Idiomacerinae er i en liten gruppe av snutebiller. Både larver og voksne lever av pollen, de aller fleste artene på hannkongler av bartrær. Gruppen omfatter bare én kjent art.
Utseende
Små (2 – 5 mm), avlange biller, mørke på farge. Oversiden er kledt med fine, utstående hår. Hodet er trukket frem til en mer eller mindre lang snute som ofte er noe utvidet mot spissen. Antennene er 11-leddete, perlekjedeformede, litt tykkere mot spissen, ikke knebøyde. De sitter festet på snuten, i den ytterste halvdelen. Fasettøynene er temmelig store, runde og utstående. Brystskjoldet (pronotum) er omtrent så langt som bredt, markert smalere enn dekkvingene, sett ovenfra avrundet firkantet. Dekkvingene er parallellsidige, med markerte «skuldre», kraftig punkterte, men uten tydelige punktrekker. Beina er middels lange, slanke, føttene er fire-leddete med det tredje leddet dypt delt i to fliker.
Mimoso do Sul
Mimoso do Sul er en kommune i delstaten Espírito Santo i sørøstregionen av Brasil.
Idiomacerinae
Levevis
Av de 22 slektene de nålevende nemonychidene deles inn i, lever alle bortsett fra to på hannkongler (hannblomster) av ulike slags nakenfrøete planter (hovedsakelig bartrær), der de spiser pollen. De to unntakene er en slekt i den palearktiske sone som lever på pollen av urter i soleiefamilien, og en søramerikansk slekt som lever på sørbøk (Nothofagus). De øvrige artene på den nordlige halvkulen lever på furu-slekten (Pinus). På den sørlige halvkulen lever de fleste artene på slekten kransgraner (Araucaria), men det lever også noen arter på familien Podocarpaceae og på slekten Agathis. Alle de nakenfrøete plantene er såkalt primitive plantegrupper som har eksistert lenge og det er sannsynlig at de mange fossile artene hadde et lignende levevis. De utvokste larvene kryper ut av hannkonglen, faller til bakken, graver seg ned og forvandler seg til en puppe. Puppestadiet kan vare opptil 2 år.
Utbredelse
Arten er endemisk for Ny-Caledonia.
Eksterne lenker
Cimberis attelaboides:. Nemonyx lepturoides:
Frederik Bekkevold
Frederik August Bekkevold (født 18. mars 1830, død 17. januar 1911 ) var en norsk lærer, lærebokforfatter og sanger. Han var yngre bror av Amalie Sofie Bekkevold og ble dermed Henrik Wergelands svoger. Takket være svogerens velformulerte søknad fikk han fritak for skolepenger på Katedralskolen, der han tok eksamen med laud i 1849. Han tok også anneneksamen med laud og studerte i lengre tid, men uten å ta embetseksamen. Han underviste i latin og fransk, som vikar på Katedralskolen og ellers ved flere private skoler. Så sent som i 1874 hadde han et lengre opphold i Paris for å studere det franske språk. Utga den mye brukte læreboken «Franske Stiløvelser for Begyndere og Viderekomne» (Kristiania 1876). Frederik Bekkevold var i sin tid en kjent sanger (bassbaryton).
Dylan Thomas
Dylan Marlais Thomas (født 27. oktober 1914 i Swansea i Wales, død 9. november 1953 i New York City) var en britisk forfatter og poet.
Blant hans verker finnes Do not go gentle into that good night og And death shall have no dominion. Førstnevnte og andre fortellinger ble framført i radio i Wales. Med disse, foruten også A Child's Christmas in Wales og Portrait of the Artist as a Young Dog ble han populær i sin egen levetid, forble så lenge etter sin død, delvis for at han framsto som en legendarisk større-enn-livet og hans beryktede omdømme som stordrikker, hvilket også til sist tok livet av ham. Han skrev også Under Milk Wood. Han begynte på verket i 1944 og jobbet med det i åtte år. Det var skrevet som en radioforestilling, men ble ikke ferdig innspilt før etter Thomas' død. Det var klart i 1954, og i 1971 ble det filmatisert.
Bakgrunn
Thomas ble født i Swansea i Wales i 1914. Han utmerket seg ikke som student, forlot skolen da han var 16, og var journalist for en kort tid.
Forfatter
Selv om mange av hans tekster ble trykket mens fortsatt var tenåring, var det utgivelsen av Light breaks where no sun shines (1934) som ga ham oppmerksomhet i den litterære verden.
Mens han bodde i London møtte han Caitlin Macnamara som han giftet seg med i 1937. Deres forhold var preget av alkoholisme og var gjensidig destruktivt. Tidlig i sitt ekteskap levde Thomas og familien fra hånd til munn og bosatte seg til sist i den walisiske fiskerlandsbyen Laugharne.
Selv om han var en populær poet i sine levetid, var det vanskelig for ham å tjene penger på forfatterskapet, noe som førte til at han forsøkte å øke inntektene ved reise rundt på foredragsturneer og lese dikt i radioen. Hans radioopptak for BBC på siste halvdel av 1940-tallet gjorde ham kjent. På 1950-tallet reiste Thomas til Nord-Amerika hvor hans høytlesning gjorde ham ytterligere berømt, skjønt hans eksentriske oppførsel og drikkemønster forverret seg. Hans tid i USA sementerte hans legendariske status og hvor han innspilte på plate slike tekster som as A Child's Christmas in Wales. I løpet av sin fjerde tur til New York i 1953 ble han meget syk og falt i koma som han ikke kom ut av.
Selv om han utelukkende skrev på engelsk, er Thomas anerkjent som en av de fremste walisiske poeter på 1900-tallet. Han er kjent for sin originale, rytmiske og oppfinnsomme bruk av ord bilder. Hans posisjon som en av de store moderne poeter har vært mye diskutert, men det har ikke endret hans folkelige appell som har gjort diktene hans tilgjengelige og lett å like, blant annet for at hans framføring er i stor grad knyttet til dem.
Robert Allen Zimmerman tok etter sigende navnet Bob Dylan i inspirasjon av Dylan Thomas.
Samiske partier og lister
Liste over partier og lister som stiller til valg, eller har som mål å stille til valg, til det norske Sametinget.
Brogliano
Brogliano er en italiensk kommune i provinsen Vicenza i Veneto. Kommunen har 3,955 innbyggere.
Enough of That Jazz
Enough of That Jazz er et musikkalbum med Jan Magne Førde, utgitt i 1996. Dette er hans første soloplate.
Tower Hill undergrunnsstasjon
Tower Hill undergrunnsstasjon er en stasjon i Londons undergrunnsbane. Den ligger på Tower Hill, rett ved Tower of London, og er i kollektivsone 1. Stasjonen ligger rett under et av de største bevarte stykker av den romerske bymuren som gikk rundt London.
Stasjonen betjener linjene Circle og District, og ligger kort vei fra Tower Gateway DLR-stasjon og Fenchurch Street stasjon. District-linjens tog fra Ealing Broadway snur som regel her, mens tog fra andre vestlige forsteder fortsetter til Barking og Upminster.
Tidligere lå Tower of London undergrunnsstasjon på stedet. Den åpnet i 1882, men ble nedlagt allerede i 1884 da Mark Lane undergrunnsstasjon. Denne stasjonen lå litt lenger vest, og fikk i 1946 navnet Tower Hill. Denne stasjonen ble nedlagt i 1967.
The Game of Their Lives
The Game of Their Lives er en britisk dokumentarfilm fra 2002 som handler om de gjenlevende medlemmene av Nord-Koreas herrelandslag i fotball fra fotball-VM i 1966. Der overrasket Nord-Korea en hel fotballverden ved å slå Italia og dermed komme seg til kvartfinalen. Intet asiatisk fotballag var kommet så langt i fotball-VM til da.
Panamerikansk mesterskap i bryting 2020
Panamerikansk mesterskap i bryting 2020 ble arrangert i Ottawa i Canada fra 6. til 9. mars 2020.
Takvam holdeplass
Takvam holdeplass ble opprettet 1966 på Bergensbanen som erstatning for Herland stoppested som ble nedlagt da Herlandtunnelen ble tatt i bruk. Holdeplassen lå i Arna bydel i Bergen kommune. Stoppet var ubetjent, og hadde verken stasjonsbygning eller krysningsspor. Den hadde imidlertid en liten parkeringsplass med plass til tre til fem biler. Perrongen hadde grusdekke og et leskur.